(Návrh)
Nariadenia vlády Slovenskej republiky
zo …………… 2003,
o postupoch kontroly vlastností, limitov a odolnosti proti výbuchu pri jednozložkových hnojivách typu dusičnanu amónneho s vysokým obsahom dusíka
Vláda Slovenskej republiky podľa § 2 ods. 1 písm. h) zákona č. 19/2002 Z. z., ktorým sa ustanovujú podmienky vydávania aproximačných nariadení vlády Slovenskej republiky, nariaďuje:
§ 1	
(1)	Týmto nariadením sa transponujú do právneho poriadku Slovenskej republiky smernice Európskych spoločenstiev uvedené v prílohe č. 1.
(2)	Príloha č. 2 upravuje
a)	povolený obsah ťažkých kovov,
b)	požadovaný počet tepelných cyklov, ktoré podstúpi vzorka pri skúšaní na odolnosť pred výbuchom.
(3)	Úradné kontroly jednozložkových hnojív typu dusičnanu amónneho s vysokým obsahom dusíka, overovanie, analyzovanie a skúšanie sa vykonáva podľa metód a postupov opísaných v prílohách č. 3 a 4.
§ 2	
Technické predpisy) prijaté v oblasti tohto nariadenia podliehajú informačnej povinnosti podľa osobitných predpisov.)
§ 3	
Toto nariadenie vlády nadobúda účinnosť 1. novembra 2003.